CELEX: 32014R0031
Language: ro
Date: 2014-01-14 00:00:00
Title: Regulamentul (UE) nr. 31/2014 al Comisiei din 14 ianuarie 2014 de abrogare a Deciziilor 2004/301/CE și 2004/539/CE și a Regulamentului (UE) nr. 388/2010  Text cu relevanță pentru SEE

15.1.2014   
            
            
               RO
            
            
               Jurnalul Oficial al Uniunii Europene
            
            
               L 10/9
            
         REGULAMENTUL (UE) NR. 31/2014 AL COMISIEI
   din 14 ianuarie 2014
   de abrogare a Deciziilor 2004/301/CE și 2004/539/CE și a Regulamentului (UE) nr. 388/2010
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 998/2003 al Parlamentului European și al Consiliului din 26 mai 2003 privind cerințele de sănătate animală aplicabile circulației necomerciale a animalelor de companie și de modificare a Directivei 92/65/CEE a Consiliului (1), în special articolele 19 și 21,
   întrucât:
   
               (1)
            
            
               Regulamentul (CE) nr. 998/2003 stabilește cerințele de sănătate animală aplicabile circulației necomerciale a animalelor de companie și normele referitoare la controlul acestei circulații. Regulamentul se aplică circulației între statele membre sau din țări terțe a animalelor de companie din speciile enumerate în anexa I la acesta. Câinii, pisicile și dihorii domestici sunt enumerați în părțile A și B din anexa respectivă. Regulamentul (CE) nr. 998/2003 s-a aplicat de la 3 iulie 2004.
            
         
               (2)
            
            
               Decizia 2003/803/CE a Comisiei din 26 noiembrie 2003 de stabilire a pașaportului tip pentru circulația intracomunitară a câinilor, pisicilor și a dihorilor domestici (2) stabilește pașaportul tip pentru circulația între statele membre a câinilor, pisicilor și dihorilor domestici de companie, astfel cum se prevede la articolul 5 alineatul (1) litera (b) din Regulamentul (CE) nr. 998/2003.
            
         
               (3)
            
            
               Pentru a facilita trecerea la dispozițiile Regulamentului (CE) nr. 998/2003, a fost adoptată Decizia 2004/301/CE Comisiei din 30 martie 2004 de derogare de la Deciziile 2003/803/CE și 2004/203/CE în ceea ce privește formatul certificatelor și pașapoartelor pentru circulația necomercială a câinilor, pisicilor și a dihorilor albi și de modificare a Deciziei 2004/203/CE a Comisiei (3), pentru ca certificatele și pașapoartele eliberate pentru animalele de companie înaintea datei de aplicare a Regulamentului (CE) nr. 998/2003 să poată fi utilizate în continuare, cu condiția ca acestea să respecte anumite condiții.
            
         
               (4)
            
            
               În plus, Decizia 2004/539/CE a Comisiei din 1 iulie 2004 de stabilire a unei măsuri tranzitorii pentru punerea în aplicare a Regulamentului (CE) nr. 998/2003 privind cerințele de sănătate animală aplicabile circulației necomerciale a animalelor de companie (4) prevedea că statele membre permiteau intrarea pe teritoriul lor, până la 1 octombrie 2004, a animalelor de companie din speciile enumerate în anexa I la Regulamentul (CE) nr. 998/2003 în conformitate cu normele naționale în vigoare înainte de data de 3 iulie 2004.
            
         
               (5)
            
            
               Regulamentul (UE) nr. 576/2013 al Parlamentului European și al Consiliului din 12 iunie 2013 privind circulația necomercială a animalelor de companie și de abrogare a Regulamentului (CE) nr. 998/2003 (5) abrogă și înlocuiește Regulamentul (CE) nr. 998/2003. Măsurile adoptate pentru facilitarea trecerii la dispozițiile Regulamentului (CE) nr. 998/2003 sunt, prin urmare, caduce. Prin urmare, Deciziile 2004/301/CE și 2004/539/CE ar trebui abrogate.
            
         
               (6)
            
            
               În plus, a fost adoptat Regulamentul (UE) nr. 388/2010 al Comisiei din 6 mai 2010 de punere în aplicare a Regulamentului (CE) nr. 998/2003 al Parlamentului European și al Consiliului privind numărul maxim de animale de companie din anumite specii care fac obiectul circulației necomerciale (6), pentru a evita ca circulația comercială de câini, pisici și dihori domestici să fie disimulată în mod fraudulos sub forma circulației necomerciale, în cazul în care aceste animale sunt mutate într-un stat membru din alt stat membru sau din țările terțe enumerate în Partea B Secțiunea 2 din anexa II la Regulamentul (CE) nr. 998/2003.
            
         
               (7)
            
            
               Dispozițiile Regulamentului (UE) nr. 388/2010 au fost revizuite și incluse în Regulamentul (UE) nr. 576/2013. Regulamentul (UE) nr. 576/2013 se aplică de la 29 decembrie 2014. Prin urmare, Regulamentul (UE) nr. 388/2010 devine caduc la data aplicării Regulamentului (UE) nr. 576/2013 și, prin urmare, ar trebui abrogat cu efect de la data respectivă.
            
         
               (8)
            
            
               Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală și nu au întâmpinat nicio opoziție din partea Parlamentului European sau a Consiliului,
            
         ADOPTĂ PREZENTUL REGULAMENT:
   Articolul 1
   Deciziile 2004/301/CE și 2004/539/CE se abrogă.
   Articolul 2
   Regulamentul (UE) nr. 388/2010 se abrogă de la 29 decembrie 2014.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 ianuarie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 146, 13.6.2003, p. 1.
   
      (2)  JO L 312, 27.11.2003, p. 1.
   
      (3)  JO L 98, 2.4.2004, p. 55.
   
      (4)  JO L 237, 8.7.2004, p. 21.
   
      (5)  JO L 178, 28.6.2013, p. 1.
   
      (6)  JO L 114, 7.5.2010, p. 3.